Թագը (սերիալ)

Թագը (անգլ․՝the crown) պատմական դրամա սերիալ է Եղիսաբեթ II-ի կյանքի, կառավարման մասին։ Ստեղծվել և գրվել է Փիթեր Մորգանի կողմից, պրոդյուսերությունը կատարել են Left Bank Pictures-ը և Sony Pictures Television-ը Նեթֆլիքս-ի համար։ Առաջին սեզոնը ներկայացնում է թագուհու կյանքը սկսած՝ ամուսնությունից  Արքայազն Ֆիլիպ-ի հետ 1947 թվականին, մինչև իր քրոջ՝ Արքայադուստր Մարգարետի նշանադրությունը խմբի կապիտան Փիթեր Թաունսենդ-ի հետ 1955 թվականին։ Երկրորդ սեզոնն ընդգրկում է 1956 թվականին Սուեզի ճգնաժամից մինչև վարչապետ Հարոլդ Մակմիլանի պաշտոնաթողությունը 1963 թվականին և Արքայազն Էդվարդի ծնունդը 1964 թվականին:Երրորդ սեզոնն ընդգրկում է 1964-1977 թվականները, ներառում է Հարոլդ Ուիլսոն-ի վարչապետության երկու շրջանները և ներկայացնում է Կամիլա Շանդին։ Չորրորդ սեզոնն ընդգրկում է 1979-ից 1990 թվականները և ներառում է Մարգարեթ Թետչերի պաշտոնավարումը, որպես՝ վարչապետ և Չարլզի ամուսնությունը լեդի Դիանա Սպենսերի հետ։ Հինգերորդ սեզոնն ընդգրկում է 1991-ից 1997 թվականները և ընդգրկում է` Ջոն Մեյջորի վարչապետության պաշտոնավարումը և Չարլզի և Դիանայի ամուսնության խզումը։ Վեցերորդ սեզոնը, որը կփակի սերիալը, կներառի թագուհու թագավորությունը մինչև 21-րդ դարը։

Քլեր Փոյը առաջին երկու սեզոններում մարմնավորում է թագուհի Եղիսաբեթ II-ին, Մեթ Սմիթի կողքին՝ Արքայազն Ֆիլիպի դերում, իսկ Վանեսսա Կիրբին՝ արքայադուստր Մարգարետի դերում։ Երրորդ և չորրորդ սեզոններում Օլիվիա Քոլմանը ստանձնում է թագուհու դերը, Թոբիաս Մենզիսը որպես՝ Արքայազն Ֆիլիպ, իսկ Հելենա Բոնեմ Քարթերը՝ Արքայադուստր Մարգարետի դերում։ Երրորդ եթերաշրջանում դերասանական կազմին ավելացել է նաև Ջոշ Օ'Քոնորը արքայազն Չարլզի դերում։ Չորրորդ սեզոնում դերասանական կազմի նոր անդամներից են Էմմա Քորինը՝ Լեդի Դիանա Սպենսերի դերում և Ջիլիան Անդերսոնը՝ Մարգարետ Թետչերի դերում։ Իմելդա Սթոնթոնը, Ջոնաթան Փրայսը և Լեսլի Մենվիլը հաջորդում են համապատասխանաբար Քոլմանին, Մենզիսին և Բոնեմ Քարթերին վերջին երկու սեզոններում, մինչդեռ Դոմինիկ Ուեսթը և Էլիզաբեթ Դեբիցկին ստանձնում են Չարլզի և Դիանայի դերերը։ 
Նկարահանումները տեղի են ունեցել Հերթֆորդշիր նահանգի Բորեհեմվուդ քաղաքի Elstree ստուդիայում, որտեղ նկարահանումները տեղի են ունեցել Միացյալ Թագավորությունում և ամբողջ աշխարհում։ Առաջին սեզոնը թողարկվել է Netflix-ի կողմից 2016 թվականի նոյեմբերի 4-ին, երկրորդը՝ 2017 թվականի դեկտեմբերի 8-ին, երրորդը՝ 2019 թվականի նոյեմբերի 17-ին, իսկ չորրորդը՝ 2020 թվականի նոյեմբերի 15-ին։ Հինգերորդ սեզոնի պրեմիերան տեղի է ունեցել 2022 թվականի նոյեմբերի 9-ին ։ 2020 թվականի դրությամբ The Crown-ի արտադրության գնահատված բյուջեն կազմում է 260 միլիոն դոլար՝ այն դարձնելով երբևէ եղած ամենաթանկ հեռուստասերիալներից մեկը ։ Թագը գնահատվել է քննադատների կողմից իր դերասանական ռեժիսուրայի, գրականության, կինեմատոգրաֆիայի և արտադրության արժեքների համար, թեև դրա պատմական անճշտությունները որոշակի քննադատության են արժանացել, հատկապես չորրորդ և հինգերորդ սեզոնների հետևանքով:Այն արժանացել է բազմաթիվ պարգևների, այդ թվում՝ վաթսուներեք Primetime Emmy մրցանակի անվանակարգում իր առաջին չորս սեզոնների համար։ Սերիալը նաև երկու անգամ արժանացել է «Ոսկե գլոբուս» մրցանակի`74-րդ և 78-րդ արարողությունների ժամանակ, լրացուցիչ դերասանական հաղթանակներ են բերել Ֆոյը, Քոլմանը, Քորինը, Օ'Քոնորը և Անդերսոնը ։

Սյուժե 
Թագը ներկայացնում է Եղիսաբեթ II թագուհու կյանքը 1947 թվականին Էդինբուրգի դուքս Ֆիլիպի հետ հարսանիքից, մինչև՝ 21-րդ դարի սկիզբը։ Առաջին սեզոնը ներկայացնում է իրադարձություններ մինչև 1955 թվականը, երբ Ուինսթոն Չերչիլը հրաժարական տվեց վարչապետի պաշտոնից, իսկ թագուհու քույրը՝ Արքայադուստր Մարգարետը, որոշեց չամուսնանալ Փիթեր Թաունսենդի հետ։ Երկրորդ սեզոնն ընդգրկում է 1956 թվականի Սուեզի ճգնաժամը, որը հանգեցրեց վարչապետ Էնթոնի Իդենի պաշտոնաթողությանը 1957 թվականին։ Վարչապետ Հարոլդ Մակմիլանի պաշտոնաթողությունը 1963 թվականին՝ Պրոֆումոյի գործի սկանդալից հետո, արքայազն Էդվարդի՝ Ուեսեքսի կոմսի ծնունդը 1964 թվականին։ 

Երրորդ սեզոնն ընդգրկում է 1964-ից մինչև 1977 թվականները՝ սկսած Հարոլդ Ուիլսոնի վարչապետ ընտրվելուց և ավարտվելով Թագուհու արծաթե հոբելյանով, որն իր մեջ ներառում է նաև Էդվարդ Հիթի վարչապետության ժամանակշրջանը։ Ներկայացվում է նաև Կամիլա Շանդը։ Չորրորդ սեզոնը տեղի է ունենում Մարգարետ Թետչերի վարչապետության ժամանակաշրջանում 1979-1990 թվականներին և կենտրոնանում է նաև Լեդի Դիանա Սպենսերի վրա։

Հինգերորդ սեզոնն ընդգրկում է 1991-ից 1997 թվականները և կենտրոնանում է «Ուելսի պատերազմի» և Դիանայի և արքայազն Չարլզի ամուսնալուծության, ինչպես նաև Ալ-Ֆայեդ ընտանիքի վերելքի և Եղիսաբեթ թագուհու «annus horribilis»-ի վրա 1992 թվականին։

Ծանոթագրություններ 

Նեթֆլիքսի բնօրինակ ծրագրեր
Բրիտանական հեռուստասերիալներ
Ամերիկյան հեռուստասերիալներ
Ամերիկյան դրամա հեռուստասերիալներ
Անգլալեզու հեռուստասերիալներ
Բրիտանական դրամա հեռուստասերիալներ
2016 հեռուստասերիալներ
Հեռուստասերիալներ, որոնց գործողությունները տեղի են ունենում Լոնդոնում
Անգլիայում նկարահանված ֆիլմեր
Լոնդոնում նկարահանված ֆիլմեր
Հեռուստասերիալներ այբբենական կարգով
Կենսագրական ֆիլմեր